Tax periods for vat vendors - Sesotho
SARS Home > Types of Tax > Value Added Tax > Tax periods for vat vendors - Sesotho
DINAKO TSA LEKGETHO TSA BAREKISI BA VAT
Ke dinako dife tse teng bakeng sa VAT?
Ho na le mekgahlelo e mehlano e latelang ya dinako tsa lekgetho:
Mokgahlelo wa A
Tlasa mokgahlelo ona, morekisi o lokela ho nehelana ka kgutliso e le nngwe bakeng sa dikgwedi tse ding le tse ding tse pedi tsa khalendara, mafelong a letsatsi la ho qetela la Pherekgong, Tlhakubele, Motsheanong, Phupu, Loetse le Pudungwana.
Khomeshenara o tla tsebisa hore na morekisi o wela mokgahlelong ofe.
Mokgahlelo wa B
Tlasa mokgahlelo ona, morekisi o lokela ho nehelana ka kgutliso e le nngwe bakeng sa dikgwedi tse ding le tse ding tse pedi tsa khalendara, mafelong a letsatsi la ho qetela la Hlakola, Mmesa, Phuptjane, Phato, Mphalane le Tshitwe.
Mokgahlelo wa C
Tlasa mokgahlelo ona, morekisi o lokela ho nehelana ka kgutliso e le nngwe bakeng sa kgwedi ka nngwe ya khalendara.
Morekisi o tla wela mokgahlelong ona ebang:
paloyohle ya boleng ba diphepelo tse entsweng ke morekisi di fetile kapa di na le kgonahalo ya ho feta R30 million nakong efe kapa efe ya dikgwedi tse latellanang tse12,
morekisi e entse kopo e ngotsweng ya ho behwa mokgahlelong ona, kapa
morekisi o hlolehile ka makgetlo ho phehahatsa maitlamo afe kapa afe a hae jwalo ka ha ho hlokeha ho latela molao wa VAT.
Mokgahlelo wa D
Tlasa mokgahlelo ona, morekisi o nehelana ka kgutliso e le nngwe bakeng sa dikgwedi tse ding le tse ding tse tshelela tsa khalendara, mafelong a letsatsi la ho qetela la Hlakola le Phato.
Mokgahleo ona o sebetsa haholoholo morekising ya -
etsang diketsahalo tsa bohwai, moo paloyohle ya diphepelo tse lefiswang lekgetho e leng ka tlase ho R1.5 million bakeng sa nako ya dikgwedi tse 12,
eo e leng kgwebo e nnyane e ngodisitsweng ho latela dintlha tsa Sejule ya Botshelela ya Molao wa Lekgetho la Lekeno.
Mokgahlelo wa E
Tlasa mokgahlelo ona, morekisi o lokela ho nehelana ka kgutliso e le nngwe bakeng sa dikgwedi tse ding le tse ding tse leshome le metso e mmedi, ho fihlela mafelong a letsatsi la ho qetela la selemo sa hlahlobo sa morekisi.
Mokgahlelo ona o sebetsa morekising eo e leng khampani kapa letlole la therasete. Mekgwa e meng ya tlatsetso, ya ho wela ka hara mokgahlelo ona, e hlalositswe Kgaolong ya 3 ya tataiso ya VAT 404.
Last Updated: 25/10/2017 3:28 PM ​